《八月四章》
明代·郭之奇

八月秋风，在河在嵩。我思之人，天中水中。之人未从，我心忡忡。

彼何人兮，秋其可同。

秋风既清，苇秀绩成。我思之人，如裳如缨。缁衣未迎，授衣有惊。

岂曰无衣，与女同籯。

秋风既肃，壶断枣剥。我思之人，如胸如腹。之人未谷，逝敢谋独。

岂曰无谋，惟心惟目。

秋风吹兮，秋日微兮。苍苍蒹葭，白露肥兮。我心伤悲，旦夕飞兮。

蒹葭在水，秋未违兮。伊人在水，秋未归兮。

作者简介：郭之奇（1607年－1662年），字仲常，号菽子，又号正夫、玉溪。广东揭阳县榕城东门（今广东揭阳市榕城区）人。为南明大臣，历任南明文渊阁大学士加太子太保（相当宰相）兼吏部尚书、兵部尚书，率军转战闽粤滇黔抗清，于顺治十八年（1661年）在广西桂林为清将韦永福所俘，翌年殉国。清乾隆四十一年（1776年）追谥忠节。